Hammersmith and Fulham
<s>Hammersmith and Fulham ( [Hamersmit i Fulam]) službeno engleski Royal Borough of Hammersmith and Fulham, neformalno samo Hammersmith, je jedan od 33 borougha metropolitanske grofovije Greater London, odnosno jedan od 14 borougha Unutrašnjeg Londona (Inner London) u kom živi 179,410 stanovnika</s>

<s>Geografske karakteristike</s>

<s>Hammersmith i Fulham prostire se sjeverno od rijeke Temze i zapadno od Borougha Kensington and Chelsea.</s>

<s>U njemu se nalaze kvartovi (od sjevera prema jugu); Wormwood Scrubs, White City, Shepherd’s Bush, Hammersmith i Fulham.</s><s>Cijeli  Hammersmith i Fulham nekad je bio dio historijske Grofovije Middlesex.</s>

<s>Historija</s>

<s>Današnji Borough Hammersmith and Fulham osnovan je 1965. spajanjem dotadašnjih metropolitanskih borougha Fulham i Hammersmith.</s>

<s>Borough je pretežno rezidencijalni, sa velikim stambenim zgradama iz 19. vijeka.</s><s>Na njegovom jugu leži Palača Fulham izgrađena početkom 16. vijeka, ona je sve do 1973. bila rezidencija londonskih biskupa, danas je pretvorena u muzej.</s><s>Na sjeveru borougha nižu se zone gusto izgrađenih stambenih kvartova sve do pustopoljine - Wormwood Scrubs, gdje se nalazi istoimeni zatvor izgrađen od 1874 do 1890. koji je i danas u funkciji.</s>

<s>Znamenitosti</s>

<s>U boroughu se nalazi sajamski izložbeni centar Olympia i sjedište BBC-a sa glavnim studijima.</s><s>U Hammersmithu se nalazi kuća Kelmscott, u kojoj je 18 godina živio William Morris, danas je u njoj sjedište udruženja njegovih sljedbenika.</s><s>Tu se nalazi i plesna dvorana - Palais de Danse (Hammersmith Palais) otvorena 1919. i kuća Dove iz 17. vijeka, u kojoj od 1796. radi kavana i gostionica.</s>

<s>Kvartovi Fulham, Shepherd’s Bush i Hammersmith imaju velike trgovačke centre.</s>

<s>Sport</s>

<s>Hammersmith i Fulham je poznat po nogometnim klubovima; Chelsea F.C., Fulham F.C. i Queen’s Park Rangers F.C., koji u Hurlingham parku imaju stadione na kojima igraju - Stamford Bridge, Craven Cottage i Loftus Road.</s>

<s>Svake godine kod mosta Putney starta Utrka čamaca Oxforda i Cambridgea, a kraljjičin klub iz Barons Courta poznat je po teniskom turniru.</s>

<s>Pobratimski gradovi</s>

<s>Anderlecht, Belgija
 Boulogne-Billancourt, Francuska
 Neukölln, Njemačka</s>

<s>Izvori</s>

<s>Vanjske veze</s>

<s>Hammersmith and Fulham council</s>

<s>Administrativna podjela Engleske
London
Greater London</s>

